Aristotelio priežasčių teorija

Aristotelio priežasčių teorija – Aristotelio teorija, pagal kurią būtybių priežastys skirstomos į keturias rūšis: formalią, materialią, tikslinę ir veikiamąją.Arno Anzenbacher „Filosofijos įvadas“, Vilnius, ALK, „Katalikų pasaulis“, 1992

Formali priežastis, atsakanti į klausimą „Kas?“, yra būtybės forma. Pavyzdžiui, namo atveju tai būtų forma, atitinkanti statybos planą.

Materiali priežastis, atsakanti į klausimą „Iš ko?“, yra materija. Pavyzdžiui, namo atveju tai būtų statybinės medžiagos.

Tikslinė priežastis, atsakanti į klausimą „Kam?“, yra tikslas, dėl kurio būtybė egzistuoja. Pavyzdžiui, namo atveju tai būtų buvimas buveine, dėl kurio jis yra statomas.

Veikiamoji priežastis, atsakanti į klausimą „Kam veikiant?“, yra tai, kas sukuria būtybę. Pavyzdžiui, namo atveju tai būtų statybininkai.

 Išnašos 

Kategorija:Metafizika